AURREKONTUA GAUZATZEKO ARAUA

1. artikulua.- Aurrekontu Orokorraren edukia

	Tokiko sektore publikoaren Aurrekontu Orokorra, gastu eta sarrera bateratuak .................... eurokoak dituena, honako hauek osatuko dute:

	a)	Udalaren Aurrekontua, ................. euroko gastu eta sarrerak dituena.

	b)	................... organismo autonomoaren Aurrekontua, ................... euroko gastu eta sarrerak dituena.

	d)	................... organismo autonomoaren Aurrekontua, ................... euroko gastu eta sarrerak dituena.

	e)	Udalaren % ....(e)ko partaidetza duen .................... sozietate publikoaren Aurrekontua, .................. euroko gastu era sarrerak dituena.

2. artikulua.- Berme-eskaintzaren mugak

	20.....(e)ko ekitaldi ekonomikoan ...............(e)ko Udalak abalak eman ahal izango ditu, bere aurrekontuko hasierako kredituen zenbatekoaren % ...(e)ko mugapean.

	Organismo autonomoak eta sozietate publikoak ezingo diote inori abalik eman,ez eta edozein izaeratako bermerik ere.

3. artikulua.- Zorpetze muga

	Udalak bere gain hartuko epe luzeko zorpetze eragiketengatik, edozein izanik ere horiek dokumentatzeko era, 20.....(e)ko abenduaren 31n gelditzen den zor bizia ezingo da ................. eurotik gorakoa izan.

	Organismo autonomoek beren aurrekontuko gastuak finantzatzeko ezingo dute kreditu eragiketarik hitzartu. Halakorik behar izanez gero, Udalak emandako transferentziek orekatu beharko dute haien aurrekontua.

	Baimena ematen zaio sozietate publikoari, epe luzerako zorpetze eragiketen saldo finantzarioak edukitzeko, 20.....(e)ko abenduaren 31n gelditzen den zor bizia ................ eurotik beherakoa den bitartean. Finantza-koordinazio hobea lortu asmoz, sozietate publikoak behar adinako aurrerapenez jakinarazi beharko dizkio Udalbatzarrari zorpetzeak izango dituen ezaugarri ekonomiko eta finantzarioak.

	20.....(e)ko ekitaldiaren barruan tokiko sektore publikoa osatzen duten entitateek urtebetetik beheko zorpetze eragiketak hitzar ditzakete, Diruzaintzan sor daitezkeen unean uneko premiak finantzatzeko. Dena dela, Udalean eta organismo autonomoetan eragiketa horiek hitzartu ahal izateko, Udalbatzarrak onartu beharko ditu aldez aurretik.

	Diruzaintzako eragiketa horien hitzarmena eta beren amortizazioa, aurrekontuz kanpoko eragiketak izango dira.

4. artikulua.- Kredituen araudi orokorra

1.- Kredituen lotespen juridikoen mailak

	Gastuetarako kredituak Aurrekontuan edota horren aldaketetan berariaz onetsi den helbururako erabili ahal izango dira soilik.

	Onetsitako kredituak mugatzaileak eta lotesleak izango dira, honako lotespen-mailaren arabera:

•	Programa funtzionala eta azpikontzeptu ekonomikoa, inbertsio errealentzat.
•	Programa funtzionala eta kontzeptua, transferentzietan -arruntak nahiz kapitalezkoak- eta finantza aktiboetan.
•	Programa funtzionala, kapitulua eta azpiorganoa, ondasun arrunten eta zerbitzuen erosketetan.
•	Kapitulua, pertsonalaren gastuetan, interesetan eta finantza pasiboetan.

2.- Kreditu zabalgarriak

	Gastuen Aurrekontuko honako partidak zabalgarriak izango dira, kreditu bakoitzarentzat izendatutako finantzaketaren arabera:

KREDITU ZABALGARRIAK	FINANTZAKETA	
PARTIDA	IZENA	HAS.ZENB.	PARTIDA	IZENA	

					

	Uste baino diru-eskubide gehiago onartzearen  arabera zabalgarriak diren kredituak kreditu gaikuntzaren erregimenean finantzatuko dira.

	Kreditu globalaren erabilpenaren arabera nahiz soberakotzat jotako kredituetatik eginiko transferentzien arabera zabalgarriak diren kredituak, ordea, kreditu transferentzien erregimenean finantzatuko dira.

5. artikulua.- Kreditu aldaketaren erregimenari buruzko arauak 

	Aurrekontu kredituak aldatu ahal izango dira, Toki Entitateen Aurrekontuei buruzko, abenduaren 19ko, 21/2003 Foru Arauak eta Aurrekontua Gauzatzeko Arau honek jasotzen dituzten xedapenen arabera.

	Kredituak aldatzeko proposamenarekin batera adierazi beharko da zein programa funtzionaletan izango duen eragina. Halaber, burutu beharreko ekintzetan nahiz lortu nahi diren helburuetan gertatuko diren aldaketak jaso beharko dira, horiek neurtzeko erabilitako adierazleen zenbateko eta maiztasunak ere eguneratuz, hala behar izanez gero.

	Lehendakaria izango da kreditu gehigarriak onartzeko eskumena duen organoa, baldin eta kreditu horien urteko zenbateko metatua aurrekontuko hasierako kredituen %5 baino gutxiago bada eta ez badira finantzatzen 21/2003 Foru Arauaren 34.2 artikuluko hirugarren paragrafoan aipatutako maileguekin. 

6. artikulua.- Aurrekontua gauzatzeko jardunbidearen erregulazio arauak

1.- Gastuen Aurrekontua gauzatzeko faseak

	Gastuen Aurrekontua honako faseetan kudeatu beharko da:

	a) Gastua egiteko baimena.
	b) Gastuaren erabilera.
	c) Obligazioaren onarpena.
	d) Ordainketaren agindua.
	e) Ordainketa gauzatzea.

2.- Gastuen baimena eta erabilera

	Gastuen baimenean eta erabileran eskumen arau hauek beteko dira:

	a)	Udalbatzarraren eskumena izango da .................... eurotik gorako gastuen, nahiz konpromisuzko kredituek finantzatzen dituztenen baimena eta erabilera.

	b)	Gobernu Batzordearen eskumena izango da .................... euroko eta kopuru horretatik gorako gastuen baimena eta erabilera.

	c)	Lehendakariaren eskumena izango da .................... eurotik beherako gastuen baimena eta erabilera.

	Gastuen baimenerako espedienteari alorreko ordezkariak proposatu ondoren hasiko da, gastuaren beharra zuritzeko berak egiten duen memoriarekin batera, hain zuzen. Kontuhartzaileak espedienteari buruzko txostena idatzi beharko du, 21/2003 Foru Arauak 65etik 74ra artikuluetan jasotakoaren arabera.

3.- Obligazioaren onarpena

	Lehendakariak onartuko ditu legez eskuratutako gastu konpromisuetatik sortutako obligazioak.

	Obligazioen onarpena oinarritzeko agiritzat kontuhartzailearen txostena daraman faktura zerrenda har daiteke.

	Aldez aurretik, zerbitzuburuak diligentzia bana egin beharko du faktura bakoitzean, alorreko ordezkariaren oniritzia daramana, honakoa jasoz:

•	Materiala, obra edota hornidura hartu izanaren adierazpena eta berarekiko adostasuna.
•	Gastu onartu duen organoa eta eguna.
•	Zein aurrekontu partidatan eta zein katebururen erreferentziapean kontabilizatu behar den.

4.- Ordainketaren agindua

	Toki entitateko lehendakariaren esku dago aurrez onartutako obligazioen ordainketa agintzea.

5.- Aurrekontua gauzatzeko faseak metatzea

	Aurrekontuko gastuen izaera nahiz ekonomiaren eta arintasun administratiboaren irizpidea kontuan hartuz, haiek gauzatzeko faseak ekintza administratibo bakar batean meta daitezke, honako kasuetan eta bertan aipatzen diren mugen barne:

•	Gastuen baimena eta erabilera, toki entitatean legez hartutako konpromisuetatik datozenean eta burutu beharreko zerbitzu, obra edota horniduraren zenbatekoa zehaztasunez ezagutzen denean: berez berritzen diren aldi baterako kontratuak, errentamenduak, maileguen interesak eta amortizazioa eta esleipen zuzenez erosketak.
•	Gastuaren baimena, erabilera eta obligazio-onarpena, eragiketa arrunten gastuetan, kontratazio prozedurari atxikiak ez direnean eta obligazioaren exigigarritasuna bat-batekoa denean: ............... eurotik beherako erosketa arruntetan, dietak eta joan-etorriak, bestelako gastu finantzarioak eta langileei egindako aurrerakinak. Multzo honetan sartzen dira, halaber, langileen hileroko nomina ordainketak eta toki entitatearen kargura diren Gizarte Segurantzaren kuotak ere.

	Aurrekontua gauzatzeko faseak metatu ahal izateko, nahitaezkoa izango da beti ere, erabakia hartuko duen organoak berezko eskumenak, eskuordetutakoak nahiz deskonzentratutakoak izatea ebazpenaren barruan sartzen diren fase bakoitza eta guztiak erabakitzeko.

7. artikulua.- Zuritu beharreko ordainketak

	Ordainketa agindu guztiak agiri bidez justifikatzeko printzipioaren salbuespen gisa, eta hurrengo artikuluan araututako kutxa finkoko aurrerakinen zirkuitu bidez egitea ezinezkoa denean, “zuritu beharreko” izaerako ordainketa aginduak egin ahal izango dira, honako aurrekontu partiden kargura eta ondorengo mugen barne:

PARTIDA	IZENA	JASOTZAILEA	MUGA (€)	

				

	Egindako ordainketak dirutza jaso eta gehienez hiru hilabetera zuritu beharko dira.

	Zuritu beharreko ordainketa aginduak egin ahal izateko, nahitaezkoa izango da jasotzaileak aurrez jaso eta artean zuritzeke fondorik ez izatea.

8. artikulua.- Aldez aurreko gastu baimendua

	Gastu arrunt errepikakor eta txikiak gauzatzeko prozesua aldez aurreko gastu baimenduen fitxak betez hasiko da.

	Aldez aurreko gastu baimendu horretan, gastu proposamen bat jasoko da:

•	Departamentuko arduradunak sinatuta.
•	Kontuhartzailetzak aldeko txostena eginda.
•	Alkatetzak onartuta.

	Proposamen horren bitartez departamentuko arduradunari baimena ematen zaio gastuak konprometitzeko aldez aurreko gastu baimenduan jasotako kopuru osoraino, Kontuhartzailetza edo Alkatetzara jo gabe banan-banan kontuan hartutako gastu bakoitzerako.

	Gastu horiek eragindako departamentuak arduratuko dira gastu baimendu kontsumituaren eta gainerakoen maila etengabe eguneratzeaz, eskarien balorazioaren bitartez; eta behar adinako aurrerapenez Kontuhartzaileari jakinaraziko diote aldez aurreko gastu baimendu berri baten ordain agindua beharra.

	Hona hemen gastuaren kontrol hau aplikatuko zaien partida zerrenda, arduradunak eta gastu baimendu bakoitzaren zenbatekoa:

PARTIDA	ARDURADUNA	ZENBATEKOA	

			

9. artikulua.- Kutxa finkoko aurrerakinak

	Aldizkako izaera duten edota errepikakorrak diren xedeetarako zuritu beharreko ordainketek kutxa finkoko aurrerakin izaera izango dute. Aurrerakinak ematea nahiz itzultzea aurrekontuz kanpoko eragiketak izango dira.

	Kutxa finkoko aurrerakinak honako xedeetarako eman ahal izango dira soil-soilik, eta ondorengo mugen barne:

XEDEA	ARDURADUNA	MUGA (€)	
Bulegoko material inbentaria ezina
Dietak eta joan-etorrien gastuak
Mantenimendu eta artapena
..........................................
..........................................			

	Kutxa finkoko aurrerakinak toki entitateko lehendakariaren dekretuz onartuko dira, alorreko ordezkariak proposatuta. Diru-hornidura automatikoki berritu daiteke aurrerakoaren likidazioa aurkeztu ondoren.

	Kutxako arduradun, ordaintzaile nahiz habilitatuek jasotako dirutza Korporazioaren Kutxan kokatu beharko dituzte eta behar ahala erabili ahal izango dituzte aurreikusitako xedeetarako. Guztiz galerazita gelditzen da fondo horiek nork bere helburuetarako erabiltzea. Aurrerakinen jasotzaileek, hala hobetsiz gero, kontu korronte bat ireki ahal izango dute entitate finantzario batean Udalaren izenean, jasotako fondo bertan sartu eta, horren beharra dutenean baimendutako xedeetarako, beren sinadurarekin soilik erabili ahal izateko.

	Aurrerakinen jasotzaileek jasotako diruaren kontrola eraman beharko dute kontu korronteen liburu baten bitartez, bertan zordunduz eta abonatuz bai sarrerak bai fakturaz zuritutako zenbatekoa.

	Era berean, udal diruzainak ere liburu laguntzaile bat eraman beharko du kutxa finkoko aurrerakinak kontabilizatzeko, bertan zehaztuz jasotzaile bakoitzari emandako dirua eta zuritutako zenbatekoa.

	Kutxa finkoko aurrerakinen jasotzaileek udal kontuhartzailetzari eman beharko diote jasotako dirutzaren berri,kontabilitatea eta egindako ordainketen jatorrizko ordainagiriak aurkeztuz. Berri emate hau aurrerakina eman eta handik hiru hilabetera egin beharko da gehienez eta, beti ere, abenduaren 15 baino lehen..

	Aurrerakinak zuritzean, dagokion aurrekontu partidari aplikatu beharko zaizkio ordain-aginduak.

10. artikulua.- Dieta eta joan-etorrien kalte-ordainak

	Lehendakariak eta gainerako hautetsiek, udal barrutitik kanpora egiten dituzten joan-etorriengatik, honako kalte-ordainen eskubidea izango dute:

a) Joan-etorriak gastuak:

•	Joan-etorriak: .... euro kilometroko, gehi bidesariak, gehi aparkalekuaren gastuak, beti ere gastua ordainagiriz zuritu eta gero.
•	Bestelakoetan: egindako gastuaren zenbatekoa, ordainagiriz zuritu eta gero.

b) Otordu eta ostatu gastuak:

•	Gaua ohiko helbidez eginez gero: ........... euro eguneko.
•	Bestelakoetan: ............ euro eguneko.

	Funtzionarioek eta langile kontratatuek egindako lanen kalte-ordainei buruz Eusko Jaurlaritzak otsailaren 2ko 16/1993 Dekretuan jasotako indemnizazioak hartzeko eskubidea izango dute.

	Kasu guztietan, bai hautetsiek bai gainerako udal langileek egindako bidaiaren memoria idatzi beharko dute, bertan noiz eta nora joan diren, irteera eta itzuleraren ordua, eta egindako gestioen berri jasoaz. Agiri honetan bertan adierazi beharko dute onartutako tarifen arabera zenbatekoa den jaso behar duten kalte-ordainaren zenbatekoa.

11. artikulua.- Diru-laguntzak

	Edozein jarduera antolatzeko Udalak nahiz organismo autonomoek emandako diru-laguntzek bat etorri beharko dute Gobernu Batzordeak, batzorde informatiboen proposamenez, onartutako oinarriekin.

	Udalaren nahiz organismo autonomoen aurrekontuaren kargura inolako diru-laguntzarik jasotzen duenak, aldez aurretik, Udalarekin bere zerga betebeharrak eginak dituela egiaztatu beharko du. Horretarako, kontuhartzaileak ziurtagiri bat sinatu beharko du eta bertan jaso borondatezko epealdia bukatu ondoren zergadunak ez duela inolako zorrik ordaindu gabe.

12. artikulua.- Ikastaroak

	Ikastaroetan parte hartzeko honako arauak bete beharko dira:

a)	Baimenaren proposamena alorreko arduradunak sinatuko du, toki entitateko lehendakariaren oniritziarekin, besteak beste honako datuak jasoaz:
•	Ikastarora doanaren datuak. izen-abizenak, lanpostua, e.a.
•	Ikastaroaren gaia, lekua eta iraupena.
•	Ordutegia.
•	Matrikularen kuota eta dieten eta joan-etorrien gutxi gorabeherako zenbatekoa.

b)	Toki entitateko lehendakariak ebatziko du baimen proposamenari buruz, aurrez kontuhartzaileak aurrekontu krediturik badagoenentz eginiko txostena ikusita.

c)	Ebazpena ikusita, diruzainak “zuritu beharreko ordainketen” izaera izango duen diru-hornidura egingo du.

13. artikulua.- Kredituak aurrerapenez txertatzea

	Ondorengo ekitaldiko aurrekontuan, likidazioa onartu aurretik, oraingo ekitaldiari edo horren aldaketei dagozkien kredituak txertatu ahal izango dira, baldin eta abenduaren 31n obligazioa onartu gabe badaude eta guztiok batera beharkizun hauek betetzen badituzte:

•	Toki Entitateen Aurrekontuei buruzko 21/2003 Foru Arauak 32.1 artikuluan jasotako zirkunstantzietako batean egotea.

•	Zerbitzuburuaren txostenaren bitartez kreditua aurrerapenez txertatzeko beharra frogatzea.

•	Aldi berean kreditu hori ekitaldi honetan txertatu ez izana, salbu dirusarrera helburudunen bitartez finantzatutako kapital eragiketak badira.

	Txertaketa aurreratua ekainaren 30 baino lehen egin behar da beti.

	Kredituen txertaketa aurreratua gauzatuko da baldin eta horretarako baliabide finantzario nahikoak badaude. 

	Lehendakariak onartuko du kredituen txertaketa aurreratua, Fondoen Kontuhartzaileak txostena egin ondoren, besteak beste  finantzaketa nahikoa dagoela adieraziz.

	Kredituen behin-betiko txertaketa egin baino lehen, aurreko artikuluetan behin-behineko txertaketa arautua duten kredituen ordainketak tramitatu ahal izango dira.

	Kredituen txertaketa aurreratua behin-behinekoa izango da, eta aurrekontua likidatu ondoren behin-betiko onartuko da.